Rexión de Kitikmeot

A rexión de Kitikmeot (en silabario inuktitut: ᕿᑎᕐᒥᐅᑦ, pronuncia en inuktitut: Qitirmiut), é unha rexión administrativa de Nunavut, no Canadá. Abrangue as partes sur e leste da illa Victoria coa parte adxacente do continente ata a península Boothia, xunto coa illa do Rei Guillerme e a parte sur da illa do Príncipe de Gales. A capital rexional é a vila de Cambridge Bay. 

 Localidades 

Vilas
Cambridge Bay
Gjoa Haven
Kugaaruk
Kugluktuk
Taloyoak

Outros
Bathurst Inlet
Umingmaktok
Kitikmeot, non organizado

 Transporte 
O acceso á capital territorial (Iqaluit) é difícil e caro xa que non hai voos directos desde as comunidades da rexión de Kitikmeot a Iqaluit. Por exemplo, Iqaluit está a aproximadamente 1 069 km de Kugaaruk, a comunidade Kitikmeot máis próxima. Un voo de ida cara á capital custaba entre 2 691 e 2 911 dólares (en novembro de 2016)Google - First AirGoogle - Canadian North e implica voar a Yellowknife, Territorios do Noroeste, a uns 1 310 km ao suroeste de Kugaaruk, en total, unha viaxe duns 2 627 km.

Como é o caso do resto de Nunavut, non hai acceso por estrada á rexión e o único acceso é voando. As cinco vilas da rexión teñen aeroportos certificados: o aeroporto de Cambridge Bay, o aeroporto de Gjoa Haven, o aeroporto de Kugaaruk, o aeroporto de Kugluktuk e o aeroporto de Taloyoak, con voos programados polo norte do Canadá.

 Clima 
A rexión de Kitikmeot ten un duro clima subártico (clasificación climática de Köppen Dfc) e un clima de tundra (ET), con invernos longos e moi fríos e veráns curtos e frescos.

 Notas 

Categoría:Rexións de Nunavut